|  |  |
| --- | --- |
|  |  |

Oversigt over Windows XP Service Pack 3

Uddrag

Windows® XP Service Pack 3 (SP3) indeholder de alle opdateringer til operativsystemet, der er blevet udgivet tidligere, og et mindre antal nye opdateringer for at sikre, at Windows XP-kunder har de nyeste opdateringer til deres systemer. Windows XP SP3 ændrer ikke betydeligt Windows XP-oplevelsen. I denne hvidbog beskrives nyhederne i Windows XP SP3, og hvordan du skal installere denne service pack.

Hvidbogen er kun til orientering. MICROSOFT GIVER INGEN GARANTIER, DET VÆRE SIG UDTRYKKELIGT ELLER STILTIENDE, I DETTE DOKUMENT.

Det er brugerens ansvar at overholde alle gældende ophavsretlige love. Uden at det i øvrigt indskrænker rettighederne i henhold til ophavsretten, må dette dokument hverken helt eller delvist gengives, lagres eller indføres i et hentningssystem eller overføres i nogen form, på nogen måde (det være sig elektronisk, mekanisk, ved fotokopiering, optagelse eller på anden måde) eller til noget formål uden udtrykkelig skriftlig tilladelse fra Microsoft Corporation.

Microsoft kan have patentrettigheder, patentansøgninger, varemærker, ophavsrettigheder eller andre former for immaterielle rettigheder, der omfatter emner eller genstande, der omtales i dette dokument. Dette dokument overdrager ikke nogen form for adkomst eller brugsret til disse patentrettigheder, varemærker, ophavsrettigheder eller anden form for immaterielle rettigheder, medmindre det er udtrykkeligt angivet i en skriftlig licensaftale indgået med Microsoft.

© 2008 Microsoft Corporation. Alle rettigheder forbeholdes. Microsoft, Windows, Windows Server, Windows Vista, Windows Live, OneCare, MSDN og Windows-logoet er enten registrerede varemærker eller varemærker tilhørende Microsoft Corporation i USA og/eller andre lande.

Navne på firmaer og produkter, der er omtalt heri, kan være varemærker, der tilhører de respektive ejere. Microsoft Corporation • One Microsoft Way • Redmond, WA 98052-6399 • USA

Indhold

[Introduktion 3](#_Toc196275540)

[Hvad indeholder Service Pack 3? 4](#_Toc196275541)

[Nye og forbedrede funktioner 6](#_Toc196275542)

[Funktioner i tidligere udgivelser 6](#_Toc182720813)

[Installation af Windows XP SP3 10](#_Toc196275547)

[Oversigt 11](#_Toc196275548)

# Introduktion

Microsoft arbejder hele tiden på at forbedre ydeevnen, sikkerheden og stabiliteten i Windows-operativsystemet. Som en del af dette arbejde udvikler Microsoft opdateringer, rettelser og andre forbedringer, der løser de problemer, som rapporteres af virksomhedens kunder og partnere. I et forsøg på at gøre det lettere for kunder at få disse opdateringer og forbedringer samler Microsoft dem med jævne mellemrum i én enkelt pakke og gør pakken tilgængelig for alle Windows-kunder. Pakkerne kaldes *service packs*.

Windows XP Service Pack 3 (SP3) indeholder alle de Windows XP-opdateringer, der er blevet udgivet tidligere, herunder sikkerhedsopdateringer. Den indeholder også udvalgte ekstraudgivelser og et mindre antal nye forbedringer, som ikke betydeligt ændrer kundens oplevelse af operativsystemet.

Windows XP SP3 indeholder et nyt grundlag for de kunder, der stadig installerer Windows XP. For de kunder, der har eksisterende Windows XP-installationer, udfylder Windows XP SP3 de huller, der er opstået som følge af de opdateringer, de muligvis ikke har installeret, f.eks. hvis de har fravalgt nogle af de opdateringer, der er blevet tilbudt via Windows Update.

Windows Vista indeholder de mest avancerede funktioner til sikkerhed og administration, men på de computere, der ikke kan opgraderes til Windows Vista lige nu, sikrer Windows XP SP3, at disse computere har alle de tilgængelige opdateringer og giver mulighed for, at de kan få fordel af nogle af de nye funktioner i Windows Server 2008, f.eks. NAP (Network Access Protection).

I hvidbogen beskrives nyhederne i Windows XP SP3, og den indeholder en oversigt over, hvordan kunder kan installere denne service pack.

# Hvad indeholder Service Pack 3?

Windows XP SP3 indeholder alle de Windows XP-opdateringer, der er blevet udgivet tidligere, herunder sikkerhedsopdateringer og udvalgte ekstraudgivelser. Denne service pack indeholder f.eks. funktioner, der tidligere er blevet udgivet som opdateringer, f.eks. Microsoft® Management Console (MMC) 3.0 og Microsoft Core XML Services 6.0 (MSXML6).

Microsoft tilføjer ikke betydningsfulde funktioner fra nyere versioner af Windows, f.eks. Windows Vista, til Windows XP via XP SP3. Windows XP SP3 indeholder f.eks. ikke Windows Internet Explorer 7, selvom Windows XP SP3 indeholder opdateringer til både Internet Explorer 6 og Internet Explorer 7, og den vil opdatere den version, der er installeret på computeren. Du kan få flere oplysninger om Internet Explorer 7 ved at besøge følgende websted: <http://www.microsoft.com/windows/products/winfamily/ie/default.mspx>.

En undtagelse, der er værd at bide mærke i, er, at SP3 indeholder NAP (Network Access Protection), som kan hjælpe de virksomheder, der bruger Windows XP, med at få fuldt udbytte af de nye funktioner i Windows Server® 2008-operativsystemet.

I artikel [936929](http://go.microsoft.com/fwlink/?LinkId=103822) i Microsoft Knowledge Base angives alle de andre artikler i Microsoft Knowledge Base, der omhandler de opdateringer, der findes i Windows XP SP3. I følgende afsnit beskrives funktionerne i Windows XP SP3 i detaljer. Funktioner i tidligere udgivelser

De funktioner, der beskrives i tabel 1, er allerede tilgængelige for Windows XP i enkeltstående opdateringer. Systemadministratorer skal dog vælge at installere hver enkelt af disse opdateringer. Opdateringerne findes som standard i Windows XP SP3.

Tabel 2. Funktioner i tidligere udgivelser

|  | **Funktion** | **Beskrivelse** |
| --- | --- | --- |
| **Administration** | MMC 3.0 | MMC 3.0 er en struktur, der samler og forenkler daglige systemadministrationsopgaver i Windows ved at levere fælles navigation, menuer, værktøjslinjer og arbejdsprocesser på tværs af forskellige værktøjer. I artikel [907265](http://support.microsoft.com/Default.aspx?kbid=907265) i Microsoft Knowledge Base beskrives funktionen i detaljer. |
| **MDAC** | MSXML6 | MSXML6 giver bedre pålidelighed, sikkerhed og overensstemmelse med W3C's anbefalinger i forbindelse med XML 1.0 og XML Schema 1.0. Det giver også kompatibilitet med System.XML 2.0. |
| **MSI** | Microsoft Windows Installer 3.1 v2 (3.1.4000.2435) | Windows Installer 3.1 er en mindre opdatering til Windows Installer 3.0, som Microsoft udgav i september 2004. Windows Installer 3.1 indeholder nye og forbedrede funktioner. Derudover løser Windows Installer 3.1 nogle af de problemer, som Microsoft fandt i Windows Installer 3.0. I artikel [893803](http://support.microsoft.com/Default.aspx?kbid=893803) i Microsoft Knowledge Base beskrives funktionen. |
| **Netværk** | Background Intelligent Transfer Service (BITS) 2.5 | BITS 2.5 skal bruges til Microsoft System Center Configuration Manager 2007 og Windows Live™ OneCare™. BITS 2.5 er med til at forbedre sikkerheden. Hvis du bruger BITS til at overføre data, vil de nye funktioner også forbedre fleksibiliteten. I artikel [923845](http://support.microsoft.com/Default.aspx?kbid=923845) i Microsoft Knowledge Base beskrives BITS 2.5. |
| IPSec Simple Policy Update til Windows Server 2003 og Windows XP | Denne opdatering er med til at forenkle oprettelsen og vedligeholdelsen af IPSec-filtre, hvilket reducerer det antal filtre, der skal bruges til installation af en isoleret server og et isoleret domæne. Simple Policy Update fjerner behovet for bestemte tilladelsesfiltre til netværksinfrastrukturen ved at sørge for forbedrede "fallback to clear"-handlinger. I artikel [914841](http://support.microsoft.com/Default.aspx?kbid=914841) i Microsoft Knowledge Base beskrives denne tidligere udgivne opdatering i flere detaljer. |
| Digital Identity Management Service (DIMS) | DIMS gør det muligt for de brugere, der logger på en computer på et domæne, at få adgang uden meddelelse til alle deres certifikater og private nøgler til programmer og tjenester. |
| Peer Name Resolution Protocol (PNRP) 2.1 | Denne opdatering gør det muligt for de Windows XP SP3-baserede programmer, der bruger PNRP, at kommunikere med de Windows Vista-programmer, der bruger PNRP. I artikel [920342](http://support.microsoft.com/Default.aspx?kbid=920342) i Microsoft Knowledge Base beskrives denne tidligere udgivne opdatering. |
| Remote Desktop Protocol 6.1 | RDP (Remote Desktop Protocol) bruges til kommunikation mellem terminalserveren og terminalserverklienten. RDP er indkapslet og krypteret i TCP. Opdateringen forbedrer kommunikationen mellem de maskiner, der kører under Windows XP og Windows Vista. I artikel [186607](http://support.microsoft.com/kb/186607/en-us) i Microsoft Knowledge Base beskrives RDP. I artikel [951616](http://support.microsoft.com/default.aspx/kb/951616) i Microsoft Knowledge Base beskrives RDP 6.1. |
| Wi-Fi Protected Access 2 (WPA2) | Denne opdatering til Windows XP giver understøttelse af WPA2, den nyeste standardbaserede, trådløse sikkerhedsløsning, der er afledt af IEEE 802.11i-standarden. I artikel [893357](http://support.microsoft.com/Default.aspx?kbid=893357) i Microsoft Knowledge Base beskrives opdateringen. |

## Nye og forbedrede funktioner

 beskrives nogle af de vigtigste ændringer i Windows XP SP3. Microsoft tilføjer kun nogle ganske få nye funktioner fra nyere versioner af Windows til Windows XP via SP3. Som nævnt tidligere er en af de nye funktioner tilføjelsen af NAP til Windows XP, så de virksomheder, der kører Windows XP, kan få fordel af de nye funktioner i Windows Server 2008.

Du kan få vist en liste over de artikler i Microsoft Knowledge Base, der omhandler Windows XP SP3, i artikel [936929](http://go.microsoft.com/fwlink/?LinkId=103822) i Microsoft Knowledge Base.

Tabel 2. Nye og forbedrede funktioner

|  | **Funktion** | **Beskrivelse** |
| --- | --- | --- |
| **Netværk** | Registrering af "sorte huller" i routeren | Windows XP SP3 indeholder forbedringer til registrering af sorte huller i routeren (registrering af de routere, der uden meddelelse annullerer pakker), så funktionen aktiveres som standard. |
| Network Access Protection (NAP) | NAP er en platform til håndhævelse af politikker, der er indbygget i Windows Vista, Windows Server 2008 og Windows XP SP3. Du kan bruge denne platform til at beskytte netværksaktiverne bedre ved at håndhæve overholdelse af krav til systemtilstanden. Ved hjælp af NAP kan du oprette brugerdefinerede tilstandspolitikker for at godkende computertilstanden, før du giver adgang eller tillader kommunikation. Du kan oprette politikker, der automatisk opdaterer kompatible computere for at sikre fortsat kompatibilitet, eller som begrænser ikke-kompatible computere til et begrænset netværk, indtil de bliver kompatible. Du kan finde flere oplysninger om NAP i [Network Access Protection: Frequently Asked Questions](http://www.microsoft.com/technet/network/nap/napfaq.mspx). |
|  | CredSSP Security Service Provider | CredSSP er en ny SSP (Security Service Provider), der er tilgængelig i Windows XP SP3 via SSPI (Security Service Provider Interface). CredSSP gør det muligt for et program at delegere brugerens legitimationsoplysninger fra klienten (via klientside-SSP) til destinationsserveren (via serverside-SSP). Windows XP SP3 involverer kun implementeringen af klientside-SSP og bruges aktuelt af RDP 6.1 (TS). Den kan dog bruges at et hvilket som helst tredjepartsprogram, som er villig til at bruge klientside-SSP til at kommunikere med de programmer, der kører serversideimplementeringer af den samme på Vista/LH Server. Du kan finde en [teknisk specifikation](http://download.microsoft.com/download/9/5/E/95EF66AF-9026-4BB0-A41D-A4F81802D92C/%5BMS-CSSP%5D.pdf) af denne SSP på Microsoft Download Center. Bemærk, at CredSSP som standard er deaktiveret i Windows XP SP3. Du kan aktivere CredSSP ved at bede en administrator redigere følgende nøgler i registreringsdatabasen:[HKEY\_LOCAL\_MACHINE\SYSTEM\CurrentControlSet\Control\Lsa]I værdien "Security Packages" for typen REG\_MULTI\_SZ skal du tilføje "tspkg" ud over de SSP-specifikke data, der allerede er angivet.[HKEY\_LOCAL\_MACHINE\SYSTEM\CurrentControlSet\Control\SecurityProviders]I værdien "SecurityProviders" for typen REG\_SZ skal du tilføje "credssp.dll" ud over de SSP-specifikke data, der allerede er angivet. |
| **Sikkerhed** | Beskrivende brugergrænseflade i Sikkerhedsindstillinger | Kontrolpanelet Sikkerhedsindstillinger i Windows XP SP3 indeholder nu mere beskrivende tekst for at forklare indstillinger og forhindre en forkert konfiguration af indstillinger. vises et eksempel på den nye funktion.**P:\Microsoft\WINXP_SP3\work\Roman\Finished_screenshots\PNG\DA_screenshot.png**Figur 2. Forklarende tekst til sikkerhedsindstillinger |
| Forbedret sikkerhed i administrator- og tjenestepolitiktekster | I System Center Essentials til Windows XP SP3 vil der som standard findes administrator- og tjenestetekster i alle nye politikker. Derudover vil det ikke være muligt at fjerne indstillingerne i brugergrænsefladen til brugerrettigheden *Repræsenter en klient efter godkendelse*. |
| Microsofts kryptografiske modul | Implementerer og understøtter SHA2-hashalgoritmer (SHA256, SHA384 og SHA512) i X.509-certifikatgodkendelse. Dette er blevet tilføjet i det kryptografiske modul rsaenh.dll.De kryptografiske XP SP2-moduler Rsaenh.dll/Dssenh.dll/Fips.sys var blevet certificeret ifølge FIPS 140-1-specifikationerne. FIPS (Federal Information Processing Standard) 140-1-standarden er blevet erstattet med FIPS 140-2, og disse moduler er blevet godkendt og certificeret ifølge denne standard. Du kan finde flere oplysninger i [Microsoft Kernel Mode Cryptographic Module](https://www.microsoft.com/technet/archive/security/topics/issues/fipsdrsp.mspx?mfr=true). |
| **Installation** | Windows-produktaktivering | På samme måde som i Windows Server 2003 SP2 og Windows Vista kan brugere nu fuldføre installationen af operativsystemet uden at angive en produktnøgle under en komplet, integreret installation af Windows XP SP3. Brugeren bliver i operativsystemet bedt om at angive en produktnøgle senere som en del af Genuine Advantage.På samme måde som i tidligere service packs skal der ikke angives nogen produktnøgle, når du installerer Windows XP SP3 ved hjælp af den opdateringspakke, der er tilgængelig via Microsoft Update.**Bemærk!** Ændringerne i Windows-produktaktivering i Windows XP SP3 er ikke relaterede til Windows Vista Key Management Service (KMS). Opdateringen påvirker kun nye installationer af operativsystemer fra integrerede kildemedier. Opdateringen påvirker kun installationsmediet og er ikke en ændring af, hvordan aktivering fungerer i Windows XP. |

# Installation af Windows XP SP3

Windows XP SP3 vil være tilgængelig via Windows Update og [Microsoft Download Center](http://www.microsoft.com/downloads). Denne service pack vil også være tilgængelig for volumenlicenskunder, TechNet-abonnenter og MSDN®-abonnenter. Via Windows Update vil den mængde, der skal hentes, variere, men det vil typisk være 70 MB, afhængigt af computerens konfiguration. Via Microsoft Download Center er det ca. 580 MB, der skal hentes.

Grundlæggende skal Windows XP SP3 installeres på samme måde som SP1 og SP2 til Windows XP:

* SP3 er kumulativ, så brugere kan installere SP3 oven på Windows XP SP1 eller SP2.
* Windows XP SP3 understøtter de samme sprog, som Windows XP gjorde i den første udgivelse.
* Du kan køre SP3-opdateringspakken på en hvilken som helst version af Windows XP SP1 eller SP2. Du kan f.eks. køre SP3-opdateringspakken på en computer, der kører under Windows XP Media Center Edition med SP1. Undtagelserne er integrerede versioner til XP.
* Værktøjer og vejledninger til systemadministratorer er stort set ikke blevet ændret siden Windows XP SP2. Du kan få flere oplysninger på webstederne [Deploy Windows XP Professional](http://technet.microsoft.com/en-us/windowsxp/bb264764.aspx) og [Windows XP Service Pack 2 Deployment Information](http://technet.microsoft.com/en-us/windowsxp/bb264765.aspx) på Microsoft TechNet.
* Du kan installere SP3 ved hjælp af Microsoft Systems Management Server 2003, Microsoft System Center Configuration Manager 2007 eller tredjepartsløsninger. Processen har stort set ikke ændret sig.

Windows XP SP3 er kun til x86-versioner af Windows XP. x64-versionerne af Windows XP blev dækket af Windows Server 2003 SP2. Du kan få flere oplysninger ved at gå til [Windows Server 2003 Service Pack 2](http://technet.microsoft.com/en-us/windowsserver/bb229701.aspx).

# Oversigt

I Windows XP SP3 kombineres alle de opdateringer af ydeevne, sikkerhed og stabilitet, der tidligere er blevet udgivet. Den indeholder også et begrænset antal nye og forbedrede funktioner, selvom den ikke betydeligt ændrer Windows XP-oplevelsen eller introducerer funktioner fra nyere versioner af Windows til Windows XP. Målene med Windows XP SP3 er at:

* Give et nyt grundlag til de kunder, der stadig installerer Windows XP, så de undgår besværet med at installere individuelle opdateringer.
* Udfylde de huller i opdateringerne, som brugerne ikke har, fordi de har fravalgt individuelle opdateringer, når de har brugt Automatic Updates, og for at levere de opdateringer, der ikke har været tilgængelige via Windows Update.

Windows Vista indeholder de mest avancerede funktioner til sikkerhed og administration, men på de computere, der ikke kan opgraderes til Windows Vista lige nu, sikrer Windows XP SP3, at disse computere har alle de tilgængelige opdateringer og giver mulighed for, at de kan få fordel af nogle af de nye funktioner i Windows Server 2008, f.eks. NAP (Network Access Protection).

Du kan finde flere oplysninger om XP SP3 ved at gå til [Windows XP Service Packs](http://technet.microsoft.com/en-us/windowsxp/bb410118.aspx).